CELEX: C2004/251/32
Language: el
Date: 2004-10-09 00:00:00
Title: Διάταξη του Προέδρου του Πρωτοδικείου, της 2ας Ιουλίου 2004, στην υπόθεση T-76/04 R, Bactria Industriehygiene-Service Verwaltungs GmbH & Co. KG κατά Επιτροπής των Ευρωπαϊκών Κοινοτήτων (Ασφαλιστικά μέτρα — Κανονισμός (EΚ) αριθ. 2032/2003 — Βιοκτόνα προϊόντα — Παραδεκτό της αιτήσεως)

9.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 251/17
            
         
      ΔΙΆΤΑΞΗ ΤΟΥ ΠΡΟΈΔΡΟΥ ΤΟΥ ΠΡΩΤΟΔΙΚΕΊΟΥ
   
   της 2ας Ιουλίου 2004
   στην υπόθεση T-76/04 R, Bactria Industriehygiene-Service Verwaltungs GmbH & Co. KG κατά Επιτροπής των Ευρωπαϊκών Κοινοτήτων
   (Ασφαλιστικά μέτρα - Κανονισμός (EΚ) αριθ. 2032/2003 - Βιοκτόνα προϊόντα - Παραδεκτό της αιτήσεως)
   (2004/C 251/32)
   Γλώσσα διαδικασίας: η αγγλική
   Στην υπόθεση T-76/04 R, Bactria Industriehygiene-Service Verwaltungs GmbH & Co. KG, με έδρα το Kirchheimboladen (Γερμανία), εκπροσωπούμενη από τους C. Mereu και K. Van Maldegem, δικηγόρους, κατά Επιτροπής των Ευρωπαϊκών Κοινοτήτων (εκπροσωπουμένης από τον X. Lewis και την F. Simonetti, με τόπο επιδόσεων στο Λουξεμβούργο), με αντικείμενο αίτηση αναστολής εκτελέσεως του άρθρου 5, παράγραφοι 1 και 2, και των παραρτημάτων II και V του κανονισμού (ΕΚ) αριθ. 2032/2003 της Επιτροπής, της 4ης Νοεμβρίου 2003, για τη δεύτερη φάση του δεκαετούς προγράμματος εργασίας που περιλαμβάνεται στο άρθρο 16, παράγραφος 2, της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην αγορά και για την τροποποίηση του κανονισμού (EΚ) αριθ. 1896/2000 (ΕΕ L 307, σ. 1), ο πρόεδρος του Πρωτοδικείου εξέδωσε στις 2 Ιουλίου 2004 διάταξη με το ακόλουθο διατακτικό:
   
               1.
            
            
               Απορρίπτει την αίτηση ασφαλιστικών μέτρων.
            
         
               2.
            
            
               Επιφυλάσσεται ως προς τα δικαστικά έξοδα.